Միկել Օյարսաբալ

**Միկել Օյարսաբալ** (, ), իսպանացի պրոֆեսիոնալ ֆուտբոլիստ է, ով խաղում է որպես առաջ քաշված եզրային կիսապաշտպան կամ հարձակվող Լա Լիգայի «Ռեալ Սոսիեդադ» ակումբում, որի ավագն է, և Իսպանիայի ազգային հավաքականում։

Նա իր ողջ պրոֆեսիոնալ կարիերան անցկացրել է «Ռեալ Սոսիեդադի» կազմում՝ անցկացնելով 344 հանդիպում և դառնալով 97 գոլի հեղինակ։ Նա ակումբի հետ նվաճել է 2020 թվականի Ֆուտբոլի Իսպանիայի գավաթը՝ եզրափակչում խփելով հաղթական գոլը։

Օյարսաբալն Իսպանիայի հավաքականի կազմում իր ամբողջական նորամուտը նշել է 2016 թվականին՝ ներկայացնելով թիմը Եվրոպայի երկու առաջնություններում և հաղթելով Եվրո 2024-ում, որտեղ խփեց վճռորոշ գոլը եզրափակչում։

## Ակումբային կարիերա
### Ռեալ Սոսիեդադ
Օյարսաբալը Ռեալ Սոսիեդադի ակադեմիայի սան է։ Իր պրոֆեսիոնալ դեբյուտը նշեց 2015 թվականի հոկտեմբերի 25-ին՝ փոխարինելով Կառլոս Վելային Լևանտեի դեմ խաղում։ Իր առաջին գոլը խփեց 2016 թվականի փետրվարի 8-ին՝ Էսպանյոլի դեմ խաղում։ Փետրվարի 13-ին Օյարսաբալը երկարաձգեց իր պայմանագիրը ակումբի հետ մինչև 2021 թվականը։ Փետրվարի 14-ին նա դուբլ ձևակերպեց Գրանադայի դեմ խաղում։ Մայիսի 8-ին՝ Ռայո Վալեկանոյի դեմ խաղում իսպանացին դարձավ գոլի և գոլային փոխանցման հեղինակ՝ օգնելով Ռեալ Սոսիեդադին հաղթել 2-1 հաշվով։

2016 թվականի օգոստոսի 19-ին Օյարսաբալը երկարաձգեց իր պայմանագիրը Ռեալ Սոսիեդադի հետ մինչև 2022 թվականը։ Սեպտեմբերի 21-ին նա 2 գոլային փոխանցման հեղինակ դարձավ Լաս Պալմասի դեմ խաղում։ 2017 թվականի հունվարի 4-ին՝ Իսպանիայի գավաթի Վիլյառեալի դեմ խաղում իսպանացին դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով։ 2016-17 մրցաշրջանում Օյարսաբալը անցկացրեց անցկացրեց 43 հանդիպում բոլոր մրցաշարերում՝ դառնալով 4 գոլի և 9 գոլային փոխանցման հեղինակ։

2017 թվականի սեպտեմբերի 24-ին Օյարսաբալը գոլի և գոլային փոխանցման հեղինակ դարձավ Վալենսիայի դեմ խաղում, սակայն Ռեալ Սոսիեդադը պարտվեց 2-3 հաշվով։ Իր առաջին հանդիպումը եվրոպական առաջնություններում անցկացրեց 2017 թվականի հոկտեմբերի 19-ին՝ Եվրոպայի Լիգայի Վարդարի դեմ խաղում՝ այս խաղում դառնալով գոլի և գոլային փոխանցման հեղինակ։ 2018 թվականի ապրիլի 8-ին Օյարսաբալը դուբլ ձևակերպեց Ժիրոնայի դեմ խաղում։ Ապրիլի 14-ին իսպանացին խփեց Լաս Պալմասի դեմ խաղի միակ գոլը՝ օգնելով իր թիմին հաղթել 1-0 հաշվով։ Մայիսի 12-ին նա գոլի և գոլային փոխանցման հեղինակ դարձավ Լեգանեսի դեմ խաղում, ինչի շնորհիվ հանդիպումն ավարտվեց 3-2 հաշվով Ռեալ Սոսիեդադի հաղթանակով։ 2017-18 մրցաշրջանում Օյարսաբալը անցկացրեց 43 հանդիպում՝ դառնալով 14 գոլի և 8 գոլային փոխանցման հեղինակ։
[ձախից|մինի|Օյարսաբալը [Ռեալ Սոսիեդադ ՖԱ|Ռեալ Սոսիեդադի կազմում 2018 թվականին]]
2018-19 մրցաշրջանում Օյարսաբալը ստացավ Ռեալ Սոսիեդադի 10 համարի մարզաշապիկը՝ նախկին 18-ի փոխարեն։ 2018 թվականի օգոստոսի 5-ին նա երկարաձգեց իր պայմանագիրը ակումբի հետ մինչև 2024 թվականը։ Թիմի ավագի թևկապով նա առաջին անգամ խաղադաշտ դուրս եկավ 2018 թվականի սեպտեմբերի 21-ին՝ Հուեսկայի դեմ խաղում։ Հոկտեմբերի 5-ին իսպանացին դուբլ ձևակերպեց Ատլետիկ Բիլբաոյի դեմ խաղում։ Նոյեմբերի 9-ին Օյարսաբալը գոլի և գոլային փոխանցման հեղինակ դարձավ Լևանտեի դեմ խաղում։ 2019 թվականի փետրվարի 16-ին նա դուբլի հեղինակ դարձավ Լեգանեսի դեմ խաղում։ Մարտի 10-ին իսպանացին դուբլ ձևակերպեց Սևիլյայի դեմ խաղում, սակայն Ռեալ Սոսիեդադը պարտվեց 5-2 հաշվով։ Մարտի 31-ին Օյարսաբալը գոլ խփեց Ռեալ Վալյադոլիդի դեմ հանդիպման 79-րդ րոպեին, իսկ հանդիպումն ավարտվեց 1-1 հաշվով։ Ապրիլի 4-ին՝ Ռեալ Բետիսի դեմ խաղում նա դարձավ գոլի և գոլային փոխանցման հեղինակ՝ 2-1 հաշվով հաղթանակ պարգևելով իր թիմին։ 2018-19 մրցաշրջանում Օյարսաբալը անցկացրեց 41 հանդիպում՝ դառնալով 14 գոլի և 4 գոլային փոխանցման հեղինակ։

2019 թվականի օգոստոսի 17-ին Օյարսաբալը իրացրեց 11-մետրանոցը Վալենսիայի դեմ հանդիպման 11-րդ ավելացված րոպեին՝ փրկելով Ռեալ Սոսիեդադին պարտությունից։ Սեպտեմբերի 26-ին նա 2 գոլի և գոլային փոխանցման հեղինակ դարձավ Դեպորտիվո Ալավեսի դեմ խաղում՝ օգնելով իր թիմին հաղթել 3-0 հաշվով։ Դեկտեմբերի 14-ին իսպանացին գոլ խփեց Բարսելոնայի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
մինի|Օյարսաբալը Իսպանիայի Մ18 հավաքականի կազմում 2015 թվականին
Օյարսաբալը ներկայացրել է Իսպանիան տարբեր տարիքային երիտասարդական հավաքականների կազմում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և օգնելով իր թիմին հասնել մրցաշարի եզրափակիչ, որտեղ Իսպանիան 1-0 հաշվով պարտվեց Գերմանիային։ 2019 թվականին Օյարսաբալը կրկին մասնակցեց Եվրոպայի Մ21 առաջնությանը՝ խաղադաշտ դուրս գալով թիմի բոլոր 5 խաղերում և դառնալով 2 գոլի ու 1 գոլային փոխանցման հեղինակ։ Իսպանիան հաղթեց մրցաշարը՝ եզրափակչում 2-1 հաշվով պարտության մատնելով Գերմանիային։

Իսպանիայի ազգային հավաքական Օյարսաբալը առաջին անգամ հրավիրվեց 2016 թվականի մայիսի 17-ին՝ Բոսնիա և Հերցեգովինայի դեմ խաղի համար։ Նա դարձավ 11 ֆուտբոլիստներից մեկը, ով Վիսենտե դել Բոսկեի կողմից դուրս մնաց Իսպանիայի՝ Եվրո 2016-ի համար վերջնական կազմից։ Իր դեբյուտը ազգային հավաքականում մայիսի 29-ին՝ փոխարինելով Նոլիտոյին Բոսնիա և Հերցեգովինայի դեմ խաղում։ Հաջորդ անգամ Օյարսաբալը Իսպանիայի հավաքական հրավիրվեց միայն 2019 թվականի մայիսի 17-ին՝ Ֆարերյան կղզիների և Շվեդիայի դեմ խաղերի համար։ Իր առաջին գոլը հավաքականի կազմում խփեց հունիսի 10-ին՝ Շվեդիայի դեմ խաղում։ Նոյեմբերի 18-ին Օյարսաբալը գոլ խփեց Ռումինիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 20-ի դրությամբ*

### Միջազգային վիճակագրություն
*2019 թվականի դեկտեմբերի 20-ի դրությամբ*

### Միջազգային գոլեր

## Նվաճումներ
### Միջազգային
**Իսպանիա Մ21**

* ՈՒԵՖԱ Եվրոպայի Մ21 առաջնություն. 2019; երկրորդ տեղ. 2017

## Ծանոթագրություններ

## Արտաքին հղումներ
* Օյարսաբալի պաշտոնական Տվիտերի էջը
* Օյարսաբալի պաշտոնական Ինստագրամի էջը
* Օյարսաբալը transfermarkt-ում
* Օյարսաբալը soccerbase.com-ում
* Օյարսաբալը WhoScored.com կայքում
* Օյարսաբալը Ռեալ Սոսիեդադի պաշտոնական կայքում
* Օյարսաբալը ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Իսպանացի օլիմպիական մեդալակիրներ
Կատեգորիա:Ֆուտբոլի Եվրոպայի չեմպիոններ